Vestre Fængsel

Vestre Fængsel er Danmarks største fengsel med plass til rundt 600 innsatte. Det ligger på Vestre Fælled i bydelen Kongens Enghave i København. Det ble oppført i 1895 og er tegnet av Ludvig Fenger. Fengselet har blant annet en mannlig fellesskapsfløy, en kvinneavdeling, en isolasjonsavdeling, en særavdeling, samt en egen sykehusavdeling.

I midten av korsbygningen ligger sentralfløyen, hvor blant annet skolen, kirken, biblioteket og Københavns Fængslers samlede administrasjon og transportavdelingen (DCA) er plassert. Vestre Fængsel er bygget som en korsformet panoptisk bygning i fire etasjer. Fengselet har fått flere ulike utvidelser i årenes løp.

 Historie 
Den 9. november 1891 vedtok borgerrepresentasjonen at det skulle oppføres et fengsel på Vestre Fælled for en sum av  kroner. Byarkitekt Ludvig Fenger sto for uttegningen av fengselsbygningene, og i 1892 begynte byggearbeidet av den planlagte korsformede bygningen. Først ble ringmuren oppført og ble 752 meter lang og nær 4,4 meter høy. Deretter ble fengselsbygningene oppført. De besto av et fengsel for menn (nord-sør fløyen), administrasjonslokaler, kirke, sykehus, vaskeri, stall, funksjonærbygninger og inspektørbolig. Vestre Fængsel sto ferdigbygget på Vigerslev Allé den 19. august 1895.«Vestre Fængsels historie» , Københavns Fængsler

Fengselet har fått flere utvidelser i årenes løp. Ved utgangen av 1914 ble det bygget enda en bygning for mannlige fanger (østfløyen), en bygning for kvinnelige fanger (vestfløyen), samt egen sykehusavdeling for kvinnelige innsatte. Denne utvidelsen sto klar i 1918.

miniatyr|left|Tyske vakter ved Vestre Fængsel.
Under den tyske okkupasjonen under andre verdenskrig ble mange danske motstandsfolk innesperret i Vestre Fængsel før de ble overført til Frøslevlejren eller til tysk konsentrasjonsleir. En av de kjente fangene i den umiddelbare tiden etter frigjøringen var den franske forfatteren Louis-Ferdinand Céline.

I 1992 ble fengselet og noen av de innsatte kjent gjennom DR1s fjernsynsdokumentar «Piger i Vestre Fængsel».

I 2001 ble det opprettet en soningsavdeling for spesielle innsatte. Det var i hovedsak fanger med tilknytning til Hells Angels. Senere ble avdelingen for innsatte for den rivaliserende klubben Bandidos. De innsatte på avdelingene er avsondret fra fengselets øvrige klientell, men har innbyrdes fellesskap.«Københavns Fængsler – Én arbejdsplads mange opgaver»  (PDF), Københavns Fængsler

I 2002 fikk sykehuset innredet et nytt undersøkelsesrom, hvor det kan utføres medisinsk vurdering og tidvis også behandling ved fengselets helsepersonale eller tilkalt spesialleger.«Vestre Hospital»  (PDF), Københavns Fængsler

 Referanser 

 Eksterne lenker 
 Københavns Fængsler 
 Københavns Fængsler; Kriminalforsorgen

Kategori:Fengsler i Danmark
Kategori:København
Kategori:Etableringer i 1895
Kategori:Vesterbro/Kongens Enghave